Osnovna škola August Cesarec

Vladimira Nazora 1

Špišić Bukovica

OIB: 39657433014

KLASA: 400-01/22-01/09

URBROJ: 2189-19-01-22-02

U Špišić Bukovici, 22.12. 2022.

OBRAZLOŽENJE PRIJEDLOGA FINANCIJSKOG PLANA ZA 2023. GODINU

TE PROJEKCIJA ZA 2024. I 2025. GODINU

1. **Sažetak djelokruga rada proračunskog korisnika**

 Osnovna škola August Cesarec obuhvaća matičnu školu u Špišić Bukovici i područne škole u Okrugljači, Bušetini, Rogovcu, Lozanu i Vukosavljevici. Svi učenici pohađaju nastavu u prvoj smjeni.

 Nastava, redovna, izborna, dodatna, dopunska i izvannastavne aktivnosti, se izvodi prema nastavnim planovima i programima koje je donijelo Ministarstvo znanosti i obrazovanja, Godišnjem planu i programu rada škole, operativnim godišnjim i mjesečnim planovima po pojedinim predmetima te Školskom kurikulumu za školsku 2022/2023. godinu.

 Školu polazi 251 učenika u 21 razrednom odjelu od toga 15 čistih a 6 kombiniranih. Za sljedeću školsku godinu očekujemo isti broj odjela.

1. **Obrazloženje programa rada školske ustanove**

 Glavna zadaća škole je kvalitetno obrazovanje i odgoj naših učenika što ostvarujemo kroz:

 -proces stalnog stručnog usavršavanja učitelja (seminari, stručni skupovi, aktivi) i kontinuiranim podizanjem materijalne osnove nastavnog standarda na višu razinu.

 - poticanjem učenika na izražavanje svojih sposobnosti kroz rad na dodatnoj nastavi i izvannastavnim aktivnostima

 - provođenjem svih zacrtanih zadaća u školskom kurikulumu. Naročito ističemo školske projekte i priredbe kroz koje se potiče humanost ili njeguje kulturna i duhovna baština našeg kraja.

 - poticanje nenasilja i lijepog ponašanja koje pratimo po odjelima cijele nastavne godine

1. **Zakonske i druge podloge na kojima se zasniva program rada škole**
* Zakon o odgoju i obrazovanju, NN 87/08.,86/09.,92/10.,90/11.,5/12.,16/12.,86/12.,94/13.,152/14.,07/17.,68/18.,98/19.,64/20
* Zakon o ustanovama, NN 76/93., 29/97., 47/99., 35/08.,127/19
* Zakon o proračunu NN 144/21, Pravilnik o proračunskim klasifikacijama NN 26/10., 120/13.,1/20 i Pravilnik o proračunskom računovodstvu i računskom planu NN 124/14.,115/15.,87/16.,03/18.,126/19.,108/20
* Zakon o fiskalnoj odgovornosti NN 111/18, Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila NN 95/19
* Godišnji plan i program rada škole za 2022./2023. školsku godinu
* Školski kurikulum Osnovne škole August Cesarec
1. **Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške već godišnje operativne planove (Godišnji plan i program rada i Školski kurikulum).

Planovi se donose za nastavnu a ne fiskalnu godinu. To može biti razlog odstupanjima u izvršenju financijskih planova. Na primjer, pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine. Planirana kapitalna ulaganja te investicijsko održavanje objekata navedena u GPPR škole za 2022./23. školsku godinu realizirati će se prema financijskim mogućnostima Virovitičko-podravske županije.

1. **Obrazloženje općeg dijela financijskog plana za 2023. te projekcija za 2024. i 2025.godinu**

 Prijedlog financijskog plana Osnovne škole August Cesarec, Špišić Bukovica za razdoblje 2023.-2025. izrađen je prema metodologiji propisanoj novim Zakonom o proračunu (NN 144/21) te na temelju Upute za izradu proračuna Virovitičko-podravske županije i financijskih planova proračunskih i izvanproračunskih korisnika proračuna Virovitičko-podravske županije za razdoblje 2023.-2025. te se sastoji od Općeg i Posebnog djela.

Opći dio financijskog plana sastoji se od Računa prihoda i rashoda, Računa financiranja te prenesenog viška/manjka. Prema novom Zakonu o proračunu financijski plan proračunskog korisnika usvaja se na razini skupine ekonomske klasifikacije.

 **Račun prihoda i rashoda**

Prihode poslovanja škole čine:

-pomoći iz nenadležnog proračuna te pomoći temeljem prijenosa EU sredstava (skupina 63)

-prihodi od imovine (skupina 64)

-prihodi po posebnim propisima (skupina 65)

 -prihodi od prodanih proizvoda i pruženih usluga te prihod od donacija (skupina 66)

 -prihodi iz nadležnog proračuna (skupina 67)

Rashode poslovanja čine:

 -rashodi za zaposlene (skupina 31)

 -materijalni rashodi (skupina 32)

 -financijski rashodi (skupina 34)

 -rashodi za nabavu dugotrajne imovine (skupina 42)

 Pomoći iz nenadležnog proračuna najvećim se dijelom odnose na pomoći MZO za financiranje rashoda za zaposlene i naknadu za nezapošljavanje invalida te za nabavu knjiga za knjižnicu i udžbenika za učenike. Dio prihoda odnosi se na pomoći iz Općinskog proračuna za podizanje učeničkog standarda. Pomoći temeljem prijenosa EU sredstava odnosi se na pomoćnike u nastavi u projektu IN-IN integracija i inkluzija i Školsku shemu.

Prihodi od imovine odnosili su se na kamate na sredstva na žiro-računu. Od 30.9.2022. škola više nema svoj žiro-račun već se poslovanje odvija preko jedinstvenog računa riznice tako da za 2023. i dalje taj prihod nije ni planiran

 Prihodi po posebnim propisima odnose se na prihode od roditelja za sufinanciranje školske kuhinje, terensku nastavu, osiguranje učenika i sl.

 Prihodi od pruženih usluga odnose se na prihod od najma školskog prostora te prodaju starog papira i proizvoda Učeničke zadruge.

 Prihodi iz nadležnog proračuna odnose se na prihode Virovitičko-podravske županije za materijalne i financijske rashode te Opseg programa. Za 2023.godinu „Opseg programa“ iznosi 500 kuna po učeniku.

 Rashodi

Rashodi za zaposlene odnose se na bruto plaće zaposlenika, doprinose na plaću te ostale rashode za zaposlene (pomoći, otpremnine, dar za djecu, regres za godišnji odmor, božićnica, jubilarne nagrade) u skladu s Temeljnim kolektivnim ugovorom za službenike i namještenike u javnim službama te Kolektivnim ugovorom za zaposlenike u osnovnoškolskim ustanovama.

Materijalni rashodi obuhvaćaju rashode za redovno poslovanje škole kao što su energenti, nabava uredskog materijala, sredstava za čišćenje, ostalog materijala, sitnog inventara, službena putovanja, usluge tekućeg održavanja, telefon i pošta, komunalne usluge, zdravstvene usluge, računalne i ostale usluge, premije osiguranja

Financijski rashodi odnose se na zatezne kamate i usluge platnog prometa koje više nemamo jer nemamo vlastiti žiro račun

Rashodi za nabavu dugotrajne imovine odnose se na nabavu namještaja i računalne opreme te knjiga za knjižnicu i udžbenika za sve učenike.

**Račun financiranja**

U računu financiranja nisu planirani primici od financijske imovine i zaduživanja te izdaci za financijsku imovinu i otplatu kredita i zajmova.

1. **Obrazloženje posebnog dijela prijedloga financijskog plana za 2023. te projekcija za 2024. i 2025.**

Posebni dio prijedloga financijskog plana čine rashodi i izdaci raspoređeni u programe

 koji se sastoje od aktivnosti i projekata a iskazani su prema ekonomskoj i funkcijskoj klasifikaciji te po izvorima financiranja. Tako je od projekata planira:

 Projekt „Osiguranje školske prehrane za djecu u riziku od siromaštva“ kojim se osigurava jedan obrok dnevno za najugroženiju skupinu učenika.

 Projekt „In-in integracija i inkluzija“ kojim su osigurane plaće i prijevoz za dva pomoćnika u nastavi koji pružaju pomoć u učenju učenicima s poteškoćama u razvoju

 Projekt „Školska shema“ kojim se osigurava voće i mlijeko za sve učenike škole

1. **Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

* Tijekom šk. 2021/2022.god. školu je pohađalo 263 učenika.
* U natjecanjima iz znanja na Županijskoj razini sudjelovalo je 12 učenika te su osvojili 3 prva mjesta, 1 drugo mjesto i 2 treća mjesta. 1 učenik sudjelovao je na državnom natjecanju. 71 učenik je sudjelovao na županijskim športskim natjecanjima te su osvojili 1 drugo mjesto i 4 treća mjesta
* Zaposlenici su se stručno usavršavali u školi (školska stručna vijeća), na županijskim stručnim vijećima i ostalim oblicima stručnog usavršavanja.

 I nadalje nam je cilj osigurati što kvalitetnije odvijanje nastavnog procesa, kako u matičnoj tako i u područnim školama, kroz stručno usavršavanje nastavnog osoblja i osuvremenjivanje nastavnih sredstava i pomagala.

 Ravnateljica:

 Ivana Simeunović, dipl.tur.komunikolog